ವಿಜಯಪುರ: ಗಣೇಶ ಮೂರ್ತಿ ವಿರೂಪಗೊಳಿಸಿದ ಕಿಡಿಗೇಡಿಗಳು ವಿಜಯಪುರ: ಗೋದಾಮಿನಲ್ಲಿ ಸಂಗ್ರಹಿಸಿಟ್ಟ ಎತ್ತರದ ಗಣೇಶ ಮೂರ್ತಿಗಳನ್ನು ಕಿಡಿಗೇಡಿಗಳು ವಿರೂಪಗೊಳಿಸಿದ್ದಾರೆ. ಈ ಬಾರಿ ಗಣೇಶೋತ್ಸವದಲ್ಲಿ 4 ಅಡಿಗಳಿಗಿಂತ ಹೆಚ್ಚು ಎತ್ತರವಿರುವ ಗಣಪತಿ ಮೂರ್ತಿಗಳನ್ನು ಪ್ರತಿಷ್ಠಾಪಿಸಲು ಅವಕಾಶವಿಲ್ಲದ ಕಾರಣ, ಮೊದಲೇ ತಯಾರಿಸಿದ ಮೂರ್ತಿಗಳನ್ನು ಇಲ್ಲಿನ ಚನ್ನರಾಯಪಟ್ಟಣ ಸರ್ಕಲ್ ನಲ್ಲಿ ಇರುವ ಗೋದಾಮಿನಲ್ಲಿ ಇರಿಸಲಾಗಿತ್ತು. ಮೂರ್ತಿಗಳ ಮೇಲೆ ಬಣ್ಣಗಳನ್ನು ಎರಚಿ, ನಾಲ್ಕು ಮೂರ್ತಿಗಳ ಕೈಗಳನ್ನು ಮುರಿದು ವಿರೂಪಗೊಳಿಸಲಾಗಿದೆ. ಗಣಪತಿ ಮೂರ್ತಿಗಳ ತಯಾರಕ ರಾಜಗೋಪಾಲ್ ಮಾತನಾಡಿ, ಈ ಗೋದಾಮಿಗೆ ಬಾಗಿಲು ಇಲ್ಲವಾದ ಕಾರಣ ಕಿಡಿಗೇಡಿಗಳು ಮೂರ್ತಿಗಳನ್ನು ವಿರೂಪಗೊಳಿಸಿದ್ದಾರೆ. ಸುಮಾರು 40 ಸಾವಿರಕ್ಕೂ ಹೆಚ್ಚು ಬೆಲೆ ಬಾಳುವ ಮೂರ್ತಿಗಳು ವಿರೂಪಗೊಂಡಿವೆ ಎಂದು ಅವರು ಹೇಳಿದರು. ಪೊಲೀಸರು ಸ್ಥಳಕ್ಕೆ ಭೇಟಿ ನೀಡಿದ್ದರು.